Člen predloga Evropske komisije Besedilo člena predloga Evropske komisije Predlagana sprememba Evropskega sveta

Člen 5(1) Sredstva iz Instrumenta Evropske unije za okrevanje 1. Ukrepi iz člena 2 Uredbe [uredba o Instrumentu Evropske unije za okrevanje] se v okviru tega mehanizma izvajajo: (a) z zneskom v višini 334 950 000 000 EUR iz točke (ii) člena 3(2)(a) Uredbe [uredba o Instrumentu Evropske unije za okrevanje] v tekočih cenah, ki je na voljo za nepovratno podporo pod pogoji iz člena 4(4) in (8) Uredbe [uredba o Instrumentu Evropske unije za okrevanje]. Ti zneski so zunanji namenski prejemki v skladu s členom 21(5) finančne uredbe; (b) z zneskom v višini 267 955 000 000 EUR iz člena 3(2)(b) Uredbe [uredba o Instrumentu Evropske unije za okrevanje] v tekočih cenah, ki je na voljo za podporo v obliki posojil državam članicam v skladu s členoma 12 in 13 pod pogoji iz člena 4(5) Uredbe [uredba o Instrumentu Evropske unije za okrevanje]. Člen 5(1)(a) se spremeni: z zneskom v višini 312 500 000 000 EUR Člen 5(1)(b) se spremeni: z zneskom v višini 360 000 000 000 EUR

Člen 10 Najvišji finančni prispevek Za dodelitev zneska iz člena 5(1)(a) se za vsako državo članico izračuna najvišji finančni prispevek na podlagi metodologije, določene v Prilogi I, in sicer na podlagi števila prebivalstva, inverzne vrednosti bruto domačega proizvoda (BDP) na prebivalca in relativne stopnje brezposelnosti v vsaki državi članici. Člen 10 se spremeni: Ključ za dodelitev obveznosti v okviru RRF za obdobje 2021–2022 se določi v skladu s predlogom Komisije. Pri dodelitvenem ključu za leto 2023 se merilo brezposelnosti za obdobje 2015–2019 v enakem razmerju nadomesti z izgubo realnega BDP, zabeleženo v letu 2020, in s kumulativno izgubo realnega BDP, zabeleženo v obdobju 2020–2021, ki bosta izračunani do 30. junija 2022.

Člen 11 Dodelitev finančnega prispevka 1. Komisija za obdobje do 31. decembra 2022 za dodelitev da na razpolago 334 950 000 000 EUR iz točke (a) člena 5(1). Vsaka država članica lahko predloži zahteve do njenega najvišjega finančnega prispevka iz člena 10 zaizvajanje svojih načrtov za okrevanje in odpornost. 2. Komisija lahko v obdobju, ki se začne po 31. decembru 2022 in traja do 31. decembra 2024, če so sredstva na razpolago, organizira razpise v skladu s koledarjem evropskega semestra. V ta namen objavi okvirni koledar razpisov, ki bodo organizirani v tem obdobju, in pri vsakem razpisu navede preostali znesek, ki je na voljo za dodelitev. Vsaka država članica lahko za izvajanje načrta za okrevanje in odpornost predlaga prejem zneska do višine najvišjega zneska, ki ustreza njenemu deležu pri dodeljevanju razpoložljivih sredstev za dodelitev, kakor je naveden v Prilogi I. Člen 11(1) se spremeni: Za 70 % nepovratnih sredstev, zagotovljenih v okviru RRF, se obveznosti prevzamejo v letih 2021 in 2022. Za preostalih 30 % se obveznosti v celoti prevzamejo do konca leta 2023. Dodani odstavek 3 se glasi: Predhodno financiranje za RRF bo plačano leta 2021 in bi moralo znašati 10 %.

Člen 12(4) Posojila 4. Podpora za načrt za okrevanje in odpornost zadevne države članice v obliki posojila ne presega razlike med, po potrebi spremenjenimi, skupnimi stroški načrta za okrevanje in odpornost ter najvišjim finančnim prispevkom iz člena 10. Največji obseg posojila za posamezno državo članico ne presega 4,7 % njenega bruto nacionalnega dohodka. Člen 12(4) se spremeni: Največji obseg posojil za vsako državo članico praviloma ne bo presegel 6,8 % njenega BND.

Člen 14(1) Upravičenost 1. Države članice za doseganje ciljev iz člena 4 pripravijo nacionalne načrte za okrevanje in odpornost. Ti načrti določajo program reform in naložb zadevne države članice za naslednja štiri leta. Načrti za okrevanje in odpornost, upravičeni do financiranja iz tega mehanizma, zajemajo ukrepe za izvajanje reform in javnih naložbenih projektov v okviru doslednega svežnja. Člen 14(1) se spremeni: Države članice pripravijo nacionalne načrte za okrevanje in odpornost, v katerih predstavijo svoje programe reform in naložb za obdobje 2021–23. Načrti bodo pregledani in po potrebi prilagojeni leta 2022, da bi bila upoštevana končna dodelitev sredstev za leto 2023.

Člen 16(1) Ocena Komisije 1. Komisija pri ocenjevanju načrta za okrevanje in odpornost deluje v tesnem sodelovanju z zadevno državo članico. Komisija lahko poda pripombe ali zahteva dodatne informacije. Zadevna država članica predloži zahtevane dodatne informacije in lahko pred uradno predložitvijo po potrebi načrt spremeni. Dodani odstavek se glasi: Pri ocenjevanju bodo najvišjo oceno terjala merila skladnosti s priporočili za posamezne države, pa tudi krepitve potenciala rasti, ustvarjanja delovnih mest ter ekonomske in socialne odpornosti države članice. Učinkovit prispevek k zelenemu in digitalnemu prehodu je prav tako predpogoj za pozitivno oceno.

Člen 17(1) Sklep Komisije 1. Komisija z izvedbenim aktom sprejme sklep v štirih mesecih po uradni predložitvi načrta za okrevanje in odpornost s strani države članice. V primeru, da Komisija pozitivno oceni načrt za okrevanje in odpornost, ta sklep določa reforme in naložbene projekte, ki jih mora izvesti država članica, vključno z mejniki in cilji ter finančnim prispevkom, ki se dodeli v skladu s členom 11. Člen 17(1) se spremeni: Načrte za okrevanje in odpornost Komisija oceni v dveh mesecih po predložitvi. Dodani odstavek se glasi: Svet oceno načrtov za okrevanje in odpornost odobri s kvalificirano večino na podlagi predloga Komisije, in sicer z izvedbenim aktom, ki ga skuša sprejeti v 4 tednih od prejetja predloga.

Člen 19(3) Pravila o plačilih, začasni prekinitvi in razveljavitvi finančnega prispevka 3. Po izpolnitvi zadevnih dogovorjenih mejnikov in ciljev, navedenih v načrtu za okrevanje in odpornost, kakor je bil odobren v izvedbenem aktu Komisije, zadevna država članica Komisiji predloži ustrezno utemeljen zahtevek za izplačilo finančnega prispevka in, po potrebi, obroka posojila. Države članice lahko take zahtevke za izplačilo Komisiji predložijo vsaki dve leti. Komisija v dveh mesecih od prejema zahtevka oceni, ali so bili ustrezni mejniki in cilji iz sklepa iz člena 17(1) zadovoljivo izvedeni. Za namen ocene se upošteva tudi operativna ureditev iz člena 17(6). Komisiji lahko pomagajo strokovnjaki. Kadar Komisija poda pozitivno oceno, sprejme sklep, s katerim odobri izplačilo finančnega prispevka v skladu s finančno uredbo. Dodani odstavek se glasi: Za pozitivno oceno zahtevkov za plačila bo treba zadovoljivo doseči zadevne mejnike in cilje. Komisija bo Ekonomsko-finančni odbor prosila za mnenje glede zadovoljivega doseganja zadevnih mejnikov in ciljev. Ekonomsko-finančni odbor si bo prizadeval doseči soglasje. Če v izjemnih primerih ena ali več držav članic meni, da obstajajo bistvena odstopanja od zadovoljivega doseganja zadevnih mejnikov in ciljev, lahko od predsednika Evropskega sveta zahteva, da zadevo predloži na naslednjem zasedanju Evropskega sveta. Komisija sklep o oceni glede zadovoljivega doseganja zadevnih mejnikov in ciljev in glede odobritve plačil sprejme v skladu s postopkom pregleda. Če je bila zadeva predložena Evropskemu svetu, se sklep Komisije glede zadovoljivega doseganja zadevnih mejnikov in ciljev in glede odobritve plačil ne sprejme, vse dokler Evropski svet ni izčrpno preučil zadeve na naslednjem zasedanju. Ta proces praviloma ne traja več kot tri mesece, potem ko je Komisija prosila Ekonomsko-finančni odbor za mnenje. Ta proces bo v skladu s členom 17 PEU in členom 317 PDEU.